Ke mosetsana wa dingwaga di le lesome le bosupa ke dikile ke dira mophato wa botlhano. Ke nna mo Gaborone le mama fa daddy ene a direla kwa moepong wa Orapa. Fela fa daddy a se yo, mama ga a nne mo lwapeng o tsaya nako e ntsi kwa ditsaleng tsa gagwe. Se se nkutlwisang botlhoko ke gore mama o nna a dropiwa kwa lwapeng ke borre ba ba farologanyeng mme ga a nke a supa a tlhajwa ke kgala ka o a bo a iphetisitse nno tagi. Jaanong ke nna ke rweleng boikarabelo jwa go tlhokomela bonnake ba babedi ba basimanyana mme se se dirile gore maduo a me a wele tlase. Mmamalome, nna le bonnake re tshaba go bolelela daddy ka gore fa batsadi ba rona ba ka kgaogana re ka felela re sotlega gongwe daddy a utlwile botlhoko a bo a tloga a dira mama sengwe se se sa siamang.